turjo4nis/wikipedia-bn-dump-20250701 huggingface dataset:
টোপর

টোপর বাঙালিদের ব্যবহৃত একপ্রকার ঐতিহ্যবাহী মস্তকাবরণী। সাধারণত বিবাহ উপলক্ষ্যে বাঙালি বরকে টোপর পরতে হয়। অন্নপ্রাশন অনুষ্ঠানেও টোপর ব্যবহৃত হয়। উক্ত অনুষ্ঠানে যে শিশুটির অন্নপ্রাশন হয়, তাকে টোপর পরানো হয়। টোপর সাধারণত ভঙ্গুর। এগুলি শোলার দ্বারা নির্মিত। টোপরের রং হয় সাদা।

কিংবদন্তি 
টোপরের উৎপত্তি সংক্রান্ত কিংবদন্তিটি হিন্দু দেবতা শিবের বিবাহ-সংক্রান্ত প্রসিদ্ধ উপাখ্যানটির সঙ্গে জড়িত। উক্ত কিংবদন্তি অনুযায়ী, নিজের বিবাহ অনুষ্ঠানে শিব একটি বিশেষ মুকুট পরার ইচ্ছার পোষণ করেন এবং দেবশিল্পী বিশ্বকর্মাকে তা প্রস্তুত করার দায়িত্ব দেন। কিন্তু বিশ্বকর্মা ছিলেন ধাতুশিল্পী। তিনি শিবের চাহিদামতো মুকুট নির্মাণে ব্যর্থ হন। তখন মালাকার নামে এক ব্যক্তি জলা অঞ্চল থেকে শোলা সংগ্রহ করে শিবের জন্য এক বিশেষ মস্তকাবরণী প্রস্তুত করে দেন। এই মস্তকাবরণীই "টোপর" নামে পরিচিত। কথিত আছে, মালাকারের কাজে সন্তুষ্ট হয়ে শিব তাকে নিজের ব্যক্তিগত হস্তশিল্পী নিয়োগ করেছিলেন। পশ্চিমবঙ্গ ও বাংলাদেশের শোলা শিল্পী মালাকার সম্প্রদায়ের মানুষেরা নিজেদের এই মালাকারের বংশধর মনে করেন। তারা উক্ত কিংবদন্তি স্মরণে বিশ্বকর্মা পূজা করেন না; করেন শিবপত্নী মহেশ্বরীর পূজা।

ব্যবহার 
বিবাহ উপলক্ষ্যে টোপর পরিধান বাঙালিদের একটি প্রাচীন ঐতিহ্যবাহী প্রথা। স্থানীয় হিন্দু বিশ্বাস অনুযায়ী, টোপর সৌভাগ্য এনে দেয়। সাধারণত কনের বাড়ি থেকে টোপর পাঠানো হয় বরের বাড়িতে। বিবাহ অনুষ্ঠানের পূর্বে বর টোপর মাথায় দিয়ে ছাদনাতলায় উপস্থিত হয়।

বিবাহ ছাড়াও অন্নপ্রাশন অনুষ্ঠানেও টোপরের প্রচলন রয়েছে। অন্নপ্রাশন উপলক্ষ্যে শিশুকে বরের সাজে সাজানো হয় এবং তার মাথায় টোপর পরানো হয়। এই টোপর শোলানির্মিত হলেও স্বাভাবিক কারণেই বিবাহের টোপরের তুলনায় আকারে ছোটো হয়।

সংস্কার 
বিবাহ অনুষ্ঠানে টোপর শুধুমাত্র তার সৌন্দর্যের কারণেই পরা হয় না, টোপর পরিধানের বিশেষ ধর্মীয় তাৎপর্য রয়েছে এবং তা পরা বরের অবশ্য কর্তব্য বলে বিবেচিত হয়। এই কারণে টোপর নিয়ে বাঙালি হিন্দু সমাজে নানাবিধ সংস্কারও রয়েছে। টোপর খুব সাবধানে ব্যবহার করা হয়। টোপর ভেঙে যাওয়া বা পুড়ে যাওয়া দুর্ভাগ্যের লক্ষণ বলে ধরা হয়। টোপর বা শোলা নির্মিত যে কোনো সামগ্রী নষ্ট হয়ে গেলে তাকে জলাশয়ের গর্ভে ডুবিয়ে দেওয়া হয়। লোকবিশ্বাস, এতে ভাঙা জিনিসটি নিয়ে কেউ ব্যবহারকারীর ক্ষতি করতে পারে না।

তথ্যসূত্র 

বাঙালি হিন্দু বিবাহ
বঙ্গ
ভারতীয় বিয়ের পোশাক
ভারতীয় উষ্ণীশ
ধাতবতা

ধাতবতা, জ্যোতির্বিজ্ঞান এবং বিশ্বতত্ত্বে কোন বস্তুর ধাতবতা বলতে ঐ বস্তুর রাসায়নিক উপাদানের কত ভাগ হাইড্রোজেন ও হিলিয়ামের চেয়ে ভারী পদার্থ দিয়ে গঠিত তা বোঝায়। অর্থাৎ জ্যোতির্বিজ্ঞানের ভাষায় হাইড্রোজেন এবং হিলিয়ামের চেয়ে ভারী সকল পদার্থকেই বলা হয় মেটাল তথা ধাতু। এটা ধরে নেয়ার সুবিধা আছে। জ্যোতির্বৈজ্ঞানিক বস্তু যেমন তারার প্রায় পুরোটাই হাইড্রোজেন এবং হিলিয়াম দিয়ে গঠিত হয়, তাই এই দুটো পদার্থের বাইরে সবগুলোকে একটি সাধারণ শ্রেণীর অন্তর্ভুক্ত করা বেশ সুবিধাজনক। উদাহরণ- যদি কোন নীহারিকায় কার্বন, নাইট্রোজেন এবং অক্সিজেন সাধারণের চেয়ে একটু বেশি থাকে তাহলে তাকে আমরা ধাতুসমৃদ্ধ বস্তু বলতে পারি যদিও এই পদার্থগুলোর কোনটিই রসায়ন বা পদার্থবিজ্ঞানের ভাষায় ধাতু নয়। তাই রসায়ন এবং পদার্থবিজ্ঞানে ধাতু শব্দটিকে যে অর্থে ব্যবহার করা হয় জ্যোতির্বিজ্ঞানে সেই অর্থ করা যাবে না। দুটি ধাতুকে তাই মিলিয়ে ফেলাও ঠিক হবে না।

ভারী উপাদানের উপস্থিতি নক্ষত্রের নিউক্লিয়োসিন্থেসিস অন্তর্গত, এই তত্ত্ব যে মহাবিশ্বে হাইড্রোজেন এবং হিলিয়ামের চেয়ে বেশি ভারী উপাদান ("ধাতু", পরবর্তীতে) তারা বিকশিত হওয়ার সাথে সাথে তারাগুলির অন্ত:সার গঠিত হয়। সময়ের সাথে সাথে, তারার বাতাস এবং সুপারনোভা ধাতুগুলি পার্শ্ববর্তী পরিবেশে জমা হয়, আন্তঃকেন্দ্রীয় মাধ্যমকে সমৃদ্ধ করে এবং নতুন তারা জন্মের জন্য সামগ্রী সরবরাহ করে। এটি অনুসরণ করে যে, ধাতব-দরিদ্র প্রারম্ভিক মহাবিশ্বে তৈরি হওয়া প্রবীণ প্রজন্মের তারায় সাধারণত তরুণ প্রজন্মের তারার তুলনায় কম ধাতবসত্তা রয়েছে, যা আরও বেশি ধাতব সমৃদ্ধ মহাবিশ্ব গঠন করে।

বিভিন্ন ধরনের নক্ষত্রে প্রচুর পরিমাণে রাসায়নিক পরিবর্তন লক্ষ্য করা যায়। যা ধাতবতার জন্য চিহ্নিত করে বর্ণালী বিশিষ্টতার উপর ভিত্তি করে, ১৯৪৪ সালে জ্যোতির্বিদ ওয়াল্টার বাডে তারকাদের দুটি পৃথক জনগোষ্ঠীর অস্তিত্বের প্রস্তাব দিয়েছিলেন।  এগুলি সাধারণত পপুলেশন-১ (ধাতব সমৃদ্ধ) এবং পপুলেশন-২ (ধাতব-দরিদ্র) তারা হিসাবে পরিচিত হয়। পপুলেশন-৩  হিসাবে পরিচিত তৃতীয় প্রকারের তারকা ১৯৭৮ সালে চালু হয়েছিল।  এই চূড়ান্ত ধাতব-অতি দরিদ্র নক্ষত্রগুলি মহাবিশ্বে নির্মিত "প্রথম" নক্ষত্র হিসাবে তাত্ত্বিকভাবে ধরা হয়েছিল।

সমীকরণ 
ধাতবতা নির্ণয়ের সমীকরণ রয়েছে। সকল বস্তুর ধাতবতা সূর্যের সাপেক্ষে প্রকাশ করা হয়। সূর্যের ধাতবতা আনুমানিক ১.৮%। অর্থাৎ মোট ভরের শতকরা ১.৮ ভাগের জন্য দায়ী ধাতুগুলো। সুবিধার জন্য ধাতবতাকে অনেক সময়ই লোহা এবং হাইড্রোজেনের অনুপাত হিসেবে প্রকাশ করা হয়। তাহলে কোন বস্তুর লোহা-হাইড্রোজেন অনুপাত দাড়াচ্ছে:

যেখানে  এবং  হচ্ছে প্রতি একক আয়তনে উপস্থিত লোহা এবং হাইড্রোজেন পরমাণুর সংখ্যা। ধাতবতার জন্য অনেক সময় "ডেক্স" এককটি ব্যবহার করা হয়।

গণনার সাধারণ পদ্ধতি

বিভিন্ন জ্যোতির্বিজ্ঞানের বস্তুতে ধাতবতা

তথ্যসূত্র

আরো পড়ুন
Page 593-In Quest of the Universe Fourth Edition Karl F. Kuhn Theo Koupelis. Jones and Bartlett Publishers Canada. 2004. 

নাক্ষত্রিক জ্যোতির্বিজ্ঞান
জ্যোতিঃপদার্থবিজ্ঞান
ভৌত বিশ্বতত্ত্ব
প্রাইমেট

প্রাইমেট বর্গের কোন প্রাণীই মানুষদের প্রত্যক্ষ পূর্বসূরী নয়। কিন্তু বর্তমানে জীবন্ত অন্যান্য প্রাইমেট ও মানুষেরা এক সাধারণ বিবর্তনের ইতিহাসের অংশীদার। মানুষ ব্যতীত অন্যান্য প্রাইমেটদের আচরণ ও শারীরিক গঠন গবেষণা করে প্রাইমেটদের বিবর্তন সম্পর্কে তত্ত্ব দাঁড় করানো সম্ভব। মানুষের স্বতন্ত্র বৈশিষ্ট্য গবেষণা করে আমরা বোঝার চেষ্টা করতে পারি কীভাবে ও কেন প্রাইমেটদের একটি ধারা বিবর্তিত হয়ে মানুষের আবির্ভাব হল আর অন্য একটি ধারা বিবর্তিত হয়ে শিম্পাঞ্জি ও গরিলার আবির্ভাব ঘটল।

প্রাইমেটদের সাধারণ বৈশিষ্ট্যগুলি এরকম --- পায়ের নিচের অংশে ও হাতের সামনের অংশে দুইটি হাড়ের উপস্থিতি, কাঁধ ও বক্ষ সংযোগকারী অস্থি বা কলারবোন, কোন কিছু আঁকড়ে ধরার জন্য হাতের বিশেষ গঠন, ঘনছকীয় বা স্টিরিওস্কোপিক দৃষ্টি, তুলনামূলকভাবে বড় মস্তিষ্ক, একবারে সাধারণত মাত্র একটি করে সন্তান উৎপাদন, অপত্যের পরিপক্কতাপ্রাপ্তির দীর্ঘ সময় এবং সামাজিক জীবন ও শিখনের উপর উচ্চমাত্রার নির্ভরশীলতা।

প্রাইমেট বর্গটি দুইটি উপবর্গে বিভক্ত—প্রোসিমিয়ান ও অ্যানথ্রোপয়েড। অ্যানথ্রোপয়েডদের তুলনায় প্রোসিমিয়ানেরা তথ্যের জন্য ঘ্রাণের উপর বেশি নির্ভরশীল। প্রোসিমিয়ানরা কান নাড়াতে পারে, এদের গোঁফ ও বড় নাক থাকে এবং এদের মুখের অঙ্গভঙ্গিতে তেমন কোন পরিবর্তন হয় না। অ্যানথ্রোপয়েডরা আবার টারজিয়ার, নতুন বিশ্ব বানর, পুরাতন বিশ্ব বানর এবং হোমিনয়েড (পঞ্জিড বা এপ, এবং হোমিনিড বা মানুষ) --- এই ভাগগুলিতে বিভক্ত। অ্যানথ্রোপয়েডদের মাথার খুলি গোলাকৃতি, এদের কান আকারে ছোট ও নড়নক্ষম নয়, এবং এদের মুখ ছোট ও চ্যাপ্টা, চোঙাকৃতি নয়। এরা হাতের কাজে অত্যন্ত কুশলী।

পঞ্জিড বা এপ জাতীয় অ্যানথ্রোপয়েডগুলি আবার ক্ষুদ্রাকার এপ (গিবন ও সিয়ামাং) এবং বৃহদাকার এপ (ওরাংউটান, গরিলা এবং শিম্পাঞ্জি) --- এই দুই শ্রেণীতে বিভক্ত।

গরিলা ও শিম্পাঞ্জিদের রক্তের রসায়ন ও মানুষের রক্তের রসায়নের অনেক মিল রয়েছে। এছাড়া অন্যান্য অনেক শারীরিক ও আচরণিক দিক থেকেও এরা মানুষের মতন। বন্য শিম্পাঞ্জিরা প্রাকৃতিক বস্তুকে বিশেষ প্রয়োজনে হাতিয়ারে রূপান্তরিত করতে পারে। গরিলা ও শিম্পাঞ্জিরা প্রতীকী ভাষা শেখার ব্যাপারেও উঁচুমানের চিন্তাশক্তির প্রমাণ দিয়েছে।

প্রাইমেটদের বিভিন্ন শারীরিক ও আচরণগত বৈচিত্র্য পরিবেশের বিচিত্রতা, কাজকর্মের ভিন্নতা এবং পুষ্টির ভিন্নতা দিয়ে ব্যাখ্যা করা যায়। নিশাচর প্রাইমেটরা আকারে ছোট হয় এবং একা কিংবা খুব ছোট দলে বাস করে। দিবাচর প্রাইমেটদের মধ্যে বৃক্ষারোহী প্রাইমেটগুলি ভূমিচারী প্রাইমেটদের চেয়ে আকারে ছোট হয় এবং অপেক্ষাকৃত ছোট দলে বাস করে। ফলাহারী প্রাইমেটদের মগজ তুলনামূলকভাবে বড় হয়।

মানুষেরা অন্যান্য প্রাইমেটদের থেকে বিভিন্ন দিক থেকে আলাদা। মানুষেরা সম্পূর্ণ দ্বিপদী; এরা হাতের সাহায্য না নিয়েই দুই পায়ে চলাচল করতে পারে। মানুষের মগজ সমস্ত প্রাইমেটের মধ্যে সবচেয়ে বড় ও জটিল, বিশেষত সেরিব্রাল কর্টেক্স এলাকায়। অন্য প্রাইমেটদের স্ত্রী জীবদের সাথে মনুষ্য স্ত্রীলোকদের পার্থক্য হল এরা বছরের যেকোন সময়ে যৌন প্রজননে অংশ নিতে পারে। মানুষের শিশুরা তুলনামূলকভাবে বেশিদিন নির্ভরশীল থাকে। অন্যান্য প্রাইমেটদের তুলনায় মানুষের আচরণের উপর সাংস্কৃতিক ও সামাজিক প্রভাব অনেক বেশি। মুখের ভাষা এবং এক হাতিয়ার ব্যবহার করে অন্য আরও হাতিয়ার বানানোর বৈশিষ্ট্য মানুষের একান্তই নিজস্ব। প্রাপ্তবয়স্ক মানুষদের মধ্যে খাদ্য উৎপাদন ও খাদ্য বিতরণ প্রক্রিয়াতে শ্রমবিভাজন পরিলক্ষিত হয়।

প্রাইমেটদের শ্রেণিবিন্যাস

তথ্যসূত্র 

স্তন্যপায়ী প্রাণী
প্রাইমেট
কার্ল লিনিয়াস কর্তৃক নামকরণকৃত ট্যাক্সা
উজি

উজি () হচ্ছে ওপেন বোল্ট ও ব্লোব্যাক পরিবারভুক্ত একটি সাবমেশিন গান। এর ছোট আকৃতির সংস্করণগুলো মেশিন পিস্তল নামে পরিচিত। সর্বপ্রথম নির্মিত টেলিস্কোপিং বোল্টযুক্ত আগ্নেয়াস্ত্রগুলোর মধ্যে উজি অন্যতম। এর ফলে ছোট অস্ত্রের ম্যাগাজিন পিস্তলের মতো হাতের মুঠোর ভেতর স্থাপন করার প্রচলন শুরু হয়, যা অস্ত্রের দৈর্ঘ্য কমিয়ে দেয়। জাপানের তৈরি টাইপ ২ মেশিন পিস্তলের পূর্বে এধরনের ডিজাইন আগে কখনও দেখা যায়নি।

ইসরায়েলি সশস্ত্র বাহিনীতে কর্মরত মেজর উজিয়েল গাল ১৯৪০-এর দশকে সর্বপ্রথম এই অস্ত্রের নকশা প্রণয়ন করেন। তার নামানুসারেই এই অস্ত্রের নামকরণ করা হয় উজি। ১৯৫০ সালে এর অস্ত্রটির প্রথম প্রোটোটাইপ নির্মাণ শেষ হয়। ইসারায়েল ডিফেন্স ফোর্সের স্পেশাল বাহিনী ১৯৫৪ সালে প্রথম এই অস্ত্রটি ব্যবহার করে। দুই বছর পর সাধারণ বিভিন্ন ক্ষেত্রেও এই অস্ত্রের ব্যবহার শুরু হয়। ব্যক্তিগত প্রতিরক্ষা, সামরিক কর্মকর্তা, গোলন্দাজ বাহিনীর সৈন্যরা ও ট্যাংকে থাকা সেনা, এবং পদাতিক অ্যাসল্ট বাহিনীর সদস্যদের দ্বারাই মূলত এই অস্ত্র ব্যবহৃত হয়। এছাড়াও কোনো বাহিনীর পেছনে অবস্থিত সৈন্যদের কাছে নিরাপত্তা প্রদানের উদ্দেশ্যেও এই অস্ত্রের ব্যবহার আছে। তুলনামূলকভাবে অনেক হাল্কা এবং এর প্রতি মিনিটে গুলির হার অনেক বেশি হওয়ায় বিভিন্ন ক্ষেত্রে এই অস্ত্রটি ব্যবহৃত হয়ে আসছে।

এখন পর্যন্ত বিশ্বের ৯০টিরও বেশি দেশে উজি রপ্তানি করা হয়েছে। এখন পর্যন্ত ইসরায়েল মিলিটারি ইন্ডাস্ট্রিজ, এফএন হার্সটেল, এবং অন্যান্য অনেক অস্ত্রনির্মাতা প্রতিষ্ঠান উজি উৎপাদন করে আসছে। ১৯৬০ থেকে ১৯৮০-এর দশক পর্যন্ত উজি বিশ্বের সবচেয়ে বেশি সংখ্যক বিক্রি হওয়া সাবমেশিন গান। বিশ্বজুড়ে নানা দেশের সামরিক ও পুলিশ বাহিনী এই অস্ত্র ব্যবহার করে আসছে।

তথ্যসূত্র

বহিঃসংযোগ 

 Israel Weapon Industries (IWI): Mini Uzi & Micro Uzi
 The Official Uzi Website
 Uzi History, Reference Material, Parts, Discussion Forum
 Uzi in Parts 
 Video of suppressed Uzi being fired

স্বয়ংক্রিয় বন্দুক
পুলিশের অস্ত্র
ইসরায়েলি উদ্ভাবন
দেবদারু

দেবদারু (দ্বিপদ নাম: Polyalthia longifolia) একপ্রকার চিরহরিৎ বৃক্ষ যা দীর্ঘকায় এবং শোভন পত্র-পল্লবের জন্য জনপ্রিয়। হিমালয় পর্বতমালার উপত্যকায় এটি বিপুল পরিমাণে জন্মে বলে একে "হিমালয়ের সিডার" বলেও অভিহিত করা হয়। হিন্দী ভাষায় একে ডাকা হয় দেওদার। সবুজ পাতায় একেবারে চূঁড়া পর্যন্ত আচ্ছাদিত এগাছের মহিমা প্রসঙ্গে রবীন্দ্রনাথ ঠাকুর একটি চিঠিতে লিখেছিলেন:

বর্ণনা 
সরল, লম্বা, পত্রমোচী গাছ। পাতা ভল্লাকার, উজ্জ্বল সবুজ, ১৫-২৫*৩-৪সেমি। ফুল দেখতে ছোট এবং সবুজ-সাদা। ফল পাকে জুলাই-আগস্টে মাসে। প্রত্যেকটি ফল ১ সেমি লম্বা, ডিম্বাকার হয়। বীজে চাষ।

ভেষজ গুণাবলী 
 কাশি সারাতে এ গাছের ছাল উপকারী।
 চুলকানি সারাতে এর ছাল ভাল মালিশ হিসাবে কাজ করে।

চিত্রশালা

তথ্যসূত্র

বহি:সংযোগ 

চিরহরিৎ উদ্ভিদ
উদ্ভিদ
আলংকারিক উদ্ভিদ
ঔষধি উদ্ভিদ
উদ্যান উদ্ভিদ
এশিয়ার উদ্যান উদ্ভিদ
ভারতের উদ্ভিদ
মশাল

মশাল হলো এক প্রান্তে জ্বলন্ত উপাদান সহ একটি কাঠি বা দন্ড, যা প্রজ্বলিত হয় এবং আলোর উৎস হিসাবে ব্যবহৃত হয়।  এটি এক প্রকার আলোক প্রদীপ, যা পথ চলতে হাতে ধারণ করা হতো এবং দেয়াল, ফটক, সুড়ঙ্গ পথ, বিশালাকৃতির ঘর প্রভৃতিতে প্রোথিত করে আলোকিত করা হতো। কাঠির অগ্রভাগে তন্তুজাতীয় পদার্থ জড়িয়ে মশাল তৈরী করা হয় এবং ব্যবহারকালে ঐ তন্তুজাতীয় দাহ্যপদার্থে আগুন ধরিয়ে দেয়া হয়। যাত্রীদলে যে মশাল বহন করে তাকে বলা হয় মশালচী। রাত্রিকালে হাতে মশাল নিয়ে মশাল মিছিল করা হয়ে থাকে। আধুনিককালে সাধারণত বাশের দণ্ডের অগ্রভাগে পাটের চট জড়িয়ে মশাল তৈরী করা হয়। অলিম্পিকে মশাল হাতে নিয়ে দীর্ঘ পথ দৌড়িয়ে গিয়ে অলিম্পিক শিখা প্রজ্জ্বলিত করা হয়। সার্কাসে অনেকগুলো প্রজ্জ্বলিত মশাল উপরে ছুঁড়ে মারার খেলাটি বেশ জনপ্রিয়।

ব্যুৎপত্তি

ব্যবহার

তথ্যসূত্র 

আগুন
আলোকসজ্জা
তথাকথিত বহির্জাগতিক জীবের তালিকা

এটি একটি তথাকথিত বহির্জাগতিক জীবের তালিকা যেখানে, লোকেরা বহির্জাগতিক প্রাণীর সম্মুখীন হওয়া, অউবের সঙ্গে সহযোগের দাবি বা অনুমান করা, অথবা অন্যভাবে কল্পনা করেছে। অউব দৃশ্যমান হয় উড়ন্ত বস্তুতে যেটি সেগুলো প্রচলিত প্রযুক্তিক পর্যায় পড়ে না, এবং যা কঠোর প্রচেষ্টার পরেও তা শনাক্ত করা যায় না।

তালিকা

আরও দেখুন 
 এলিয়েন অপহরণ
 ক্রিপ্টেডের তালিকা

তথ্যসূত্র

বহিঃসংযোগ 
 MAAR: Alien Races/Species
 UFO Casebook, SEARCH: Alien Races/Species
 Review of Abducted: How People Come to Believe They Were Kidnapped by Aliens (2005)

বহির্জাগতিক প্রাণ
অউব-সম্পর্কিত তালিকা
জোড়াসাঁকো বিধানসভা কেন্দ্র

জোড়াসাঁকো বিধানসভা কেন্দ্র ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র। এই পাতাটি কলুটোলা (বিধানসভা কেন্দ্রে) বিলুপ্তির বিষয়ে তথ্য অন্তর্ভুক্ত করা হয়েছে।

এলাকা 
সীমানা পুনর্নির্ধারণ কমিশনের নির্দেশিকা অনুযায়ী, ১৬৫ নং জোড়াসাঁকো বিধানসভা কেন্দ্রটি কলকাতা পৌরসংস্থার ২২, ২৩, ২৫, ২৭, এবং ৩৭ থেকে ৪৩ নং ওয়ার্ডগুলি নিয়ে গঠিত।

জোড়াসাঁকো বিধানসভা কেন্দ্র ২৪ নং কলকাতা উত্তর লোকসভা কেন্দ্রের অন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।

বিধানসভার বিধায়ক

নির্বাচনী ফলাফল

২০১৬
২০১৬ সালের নির্বাচনে, এআইটিএমসি'র স্মিতা বক্সী তার নিকটতম প্রতিদ্বন্দ্বী বিজেপি'র রাহুল সিনহাকে পরাজিত করেন।

২০১১
২০১১ সালের নির্বাচনে, তৃণমূল কংগ্রেসের স্মিতা বক্সী তার নিকটতম প্রতিদ্বন্দ্বী সিপিআই (এম) -এর জানকী সিংকে পরাজিত করেন।

১৯৭৭-২০০৬ 
২০০৬ সালের বিধানসভা নির্বাচনে তৃণমূল কংগ্রেসের দীনেশ বাজাজ এই কেন্দ্র থেকে ফরওয়ার্ড ব্লকের শ্যামসুন্দর গুপ্তাকে পরাজিত করেন। ২০০১ সালের নির্বাচনে তৃণমূল কংগ্রেসের সত্যনারায়ণ বাজাজ ফরওয়ার্ড ব্লকের শ্যামসুন্দর গুপ্তাকে পরাজিত করেন। জাতীয় কংগ্রেসের দেবকীনন্দন পোদ্দার ১৯৯৬ সালে ফরওয়ার্ড ব্লকের সত্যনারায়ণ বাজাজকে, ১৯৯১ ও ১৯৮৭ সালে ফরওয়ার্ড ব্লকের সুকুমার দাসকে, এবং ১৯৮২ সালে ফরওয়ার্ড ব্লকের শ্যামসুন্দর গুপ্তাকে পরাজিত করেন। ১৯৭৭ সালে জনতা পার্টির বিষ্ণুকান্ত শাস্ত্রী জাতীয় কংগ্রেসের দেবকীনন্দন পোদ্দারকে পরাজিত করেছিলেন।

১৯৫১-১৯৭৭ 
জাতীয় কংগ্রেসের দেবকীনন্দন পোদ্দার ১৯৭২, ১৯৭১ ও ১৯৬৯ সালে এই কেন্দ্র থেকে জয়লাভ করেছিলেন। ১৯৬৭ সালে জিতেছিলেন কংগ্রেসেরই আর. কে. পোদ্দার। ১৯৬২ সালের নির্বাচনে জয়লাভ করেন কংগ্রেসের বদ্রীপ্রসাদ পোদ্দার। ১৯৫৭ সালের নির্বাচনে জয়লাভ করেন কংগ্রেসের আনন্দীলাল পোদ্দার। ১৯৫১ সালে ভারতের প্রথম নির্বাচনে এই বিধানসভা কেন্দ্র থাকে জয়লাভ করেছিলেন ফরওয়ার্ড ব্লক (এমজি)-এর অমরেন্দ্রনাথ বসু।

কলুটোলা বিধানসভা কেন্দ্র 
অতীতে জোড়াসাঁকোর পাশে কলুটোলা নামে আরও একটি বিধানসভা কেন্দ্র ছিল। ১৯৫১ সালে এই কেন্দ্র থেকে জয়লাভ করেন কংগ্রেসের আনন্দীলাল পোদ্দার। কেন্দ্রটি এরপর জোড়াসাঁকোর অন্তর্ভুক্ত হয়।

পাদটীকা 

পশ্চিমবঙ্গের বিধানসভা কেন্দ্র
কলকাতা জেলা
কলকাতা জেলার রাজনীতি
কলকাতা বন্দর বিধানসভা কেন্দ্র

কলকাতা বন্দর বিধানসভা কেন্দ্র হল ভারতের পশ্চিমবঙ্গ রাজ্যের কলকাতা জেলায় অবস্থিত একটি বিধানসভা কেন্দ্র।

এলাকা 
২০০২ সালে গঠিত সীমানা পুনর্নির্ধারণ কমিশনের নির্দেশিকা অনুযায়ী, কলকাতা পৌরসংস্থার ৭৫, ৭৬, ৭৮, ৭৯, ৮০, ১৩৩, ১৩৪ ও ১৩৫ নং ওয়ার্ড নিয়ে ১৫৮ নং কলকাতা বন্দর বিধানসভা কেন্দ্রটি গঠিত হয়।

এই কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত।

বিধায়ক 

এই অঞ্চলের পূর্ববর্তী বিধায়কদের জন্য দেখুন: গার্ডেনরিচ বিধানসভা কেন্দ্র

নির্বাচনী ফলাফল

২০১১ 
২০১১ সালে পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম (ববি) তাঁর নিকটতম প্রতিদ্বন্দ্বী সারা ভারত ফরওয়ার্ড ব্লক প্রার্থী মইনুদ্দিন শামসকে পরাজিত করে বিধায়ক নির্বাচিত হন।

ভারতীয় জাতীয় কংগ্রেস থেকে বহিষ্কৃত নেতা রাম প্যারে রাম এই নির্বাচনে নির্দল প্রার্থী হিসেবে প্রতিদ্বন্দ্বিতা করেছিলেন।

তথ্যসূত্র 

পশ্চিমবঙ্গের বিধানসভা কেন্দ্র
কলকাতা জেলার রাজনীতি
অউব বিধ্বস্তের তালিকা

এটি একটি অউব(অদ্ভুত উড়ন্ত বস্তু) বিধ্স্ত হবার তালিকা যা উফোলোজিদের দ্বারা অধ্যয়ন করা হয়েছে।

 রজওয়েলে অউবের ঘটনা (৮ই জুলাই, ১৯৪৭)
 ভার্গিনহার অউবের ঘটনা (সম্পূর্ণরূপে ১৯৯৬)
 ৬১১ উচ্চতায় অউবের ঘটনা (২৯শে জানুয়ারি, ১৯৮৬)
 আজটেক, নিউ মেক্সিকোর অউবের ঘটনা (১৯৪৮)

তথ্যসূত্র 

 Reece, Gregory L. (August 21, 2007). UFO Religion: Inside Flying Saucer Cults and Culture. I. B. Tauris. pp. 213. ISBN 1-84511-451-5.

অউব-সম্পর্কিত তালিকা
বেহালা পূর্ব বিধানসভা কেন্দ্র

বেহালা পূর্ব বিধানসভা কেন্দ্র ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।

এলাকা 
সীমানা পুনর্নির্ধারণ কমিশনের নির্দেশিকা অনুযায়ী, ১৫৩ নং বেহালা পূর্ব বিধানসভা কেন্দ্র কলকাতা পৌরসংস্থার ১১৫ থেকে ১১৭ ও ১২০ থেকে ১২৪ নং ওয়ার্ডগুলি এবং ঠাকুরপুকুর-মহেশতলা ব্লকের জোকা-১ ও জোকা-২ গ্রাম পঞ্চায়েতগুলি নিয়ে গঠিত।

বর্তমানে বেহালা পূর্ব বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত। পূর্বে এই কেন্দ্রটি যাদবপুর লোকসভা কেন্দ্রের অন্তর্গত ছিল।

নির্বাচনী ফলাফল

১৯৭৭-২০০৬ 
২০০৬ সালের বিধানসভা নির্বাচনে ১১২ নং বেহালা পূর্ব বিধানসভা কেন্দ্র থেকে সিপিআই(এম)-এর কুমকুম চক্রবর্তী তার নিকটতম প্রতিদ্বন্দ্বী তৃণমূল কংগ্রেসের শোভন চট্টোপাধ্যায়কে পরাজিত করে জয়লাভ করেছিলেন। ২০০১ সালে তৃণমূল কংগ্রেসের পরশ দত্ত সিপিআই(এম)-এর কুমকুম চক্রবর্তীকে পরাজিত করেছিলেন। সিপিআই(এম)-এর কুমকুম চক্রবর্তী ১৯৯৬ সালে কংগ্রেসের সোনালি গুহকে এবং ১৯৯১ সালে কংগ্রেসের শৈলেন দাশগুপ্তকে পরাজিত করেছিলেন। সিপিআই(এম)-এর নিরঞ্জন মুখোপাধ্যায় ১৯৮৭ সালে কংগ্রেসের দেবাশিষ ভট্টাচার্যকে, ১৯৮২ সালে কংগ্রেসের বলরাম গোস্বামীকে, এবং ১৯৭৭ সালে কংগ্রেসের ইন্দ্রজিত মজুমদারকে পরাজিত করেন।

১৯৯৫-১৯৭৭ 
১৯৭১ সালে বেহালা পূর্ব কেন্দ্র থেকে কংগ্রেসের ইন্দ্রজিত মজুমদার জয়লাভ করেন। সিপিআই(এম)-এর নিরঞ্জন মুখোপাধ্যায় ১৯৭১, ১৯৬৯ ও ১৯৬৭ সালের নির্বাচনে জয়লাভ করেছিলেন। তার আগে বেহালা পূর্ব ও বেহালা পশ্চিম একক বেহালা বিধানসভা কেন্দ্রের অন্তর্গত ছিল। ১৯৬২ ও ১৯৫৭ সালের নির্বাচনে সিপিআই প্রার্থী রবীন্দ্রনাথ মুখোপাধ্যায় বেহালা বিধানসভা কেন্দ্র থেকে জয়লাভ করেছিলেন। ১৯৫১ সালে ভারতের প্রথম নির্বাচনে ফরওয়ার্ড ব্লক (আরজি)-এর বীরেন রায় এই কেন্দ্র থেকে জয়লাভ করেন।

পাদটীকা 

পশ্চিমবঙ্গের বিধানসভা কেন্দ্র
দক্ষিণ চব্বিশ পরগনা জেলা
দক্ষিণ চব্বিশ পরগণা জেলার রাজনীতি
বেহালা পশ্চিম বিধানসভা কেন্দ্র

বেহালা পশ্চিম বিধানসভা কেন্দ্র হল ভারতের পশ্চিমবঙ্গ রাজ্য দক্ষিণ চব্বিশ পরগনা জেলার একটি বিধানসভা কেন্দ্র। বেহালা কলকাতার দক্ষিণে অবস্থিত একটি অঞ্চল।

এলাকা 
২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা পৌরসংস্থার ১১৮, ১১৯, ১২৫, ১২৬, ১২৭, ১২৮, ১২৯, ১৩০, ১৩১, ১৩২ নং ওয়ার্ড নিয়ে ১৫৪ নং বেহালা পশ্চিম বিধানসভা কেন্দ্রটি গঠিত হয়েছে।

বেহালা পশ্চিম বিধানসভা কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত। ইতিপূর্বে বেহালা পশ্চিম বিধানসভা কেন্দ্রটি যাদবপুর লোকসভা কেন্দ্রের অন্তর্গত ছিল।

বিধায়ক

নির্বাচনী ফলাফল

১৯৫১-১৯৭২
১৯৫১ সালে স্বাধীন ভারতের প্রথম নির্বাচনে ফরওয়ার্ড ব্লক (আরজি) প্রার্থী বীরেন রায় বেহালা বিধানসভা কেন্দ্র থেকে জয়লাভ করেছিলেন। পশ্চিমবঙ্গ বিধানসভা নির্বাচন, ১৯৫৭ ও ১৯৬২ সালের বিধানসভা নির্বাচনে সিপিআই প্রার্থী রবীন্দ্রনাথ মুখোপাধ্যায় বেহালা বিধানসভা কেন্দ্র থেকে জয়লাভ করেছিলেন। এরপর  বেহালা বিধানসভা কেন্দ্রটি দু’টি কেন্দ্রে বিভাজিত হয়েছিল। ১৯৬৭, ১৯৬৯, ও ১৯৭১ সালে সিপিআই(এম) প্রার্থী রবীন মুখোপাধ্যায় বেহালা পশ্চিম বিধানসভা কেন্দ্র থেকে জয়লাভ করেছিলেন। ১৯৭২ সালে সিপিআই প্রার্থী বিশ্বনাথ চক্রবর্তী এই কেন্দ্র থেকে জয়লাভ করেছিলেন।

১৯৭৭-২০০৬
সিপিআই(এম) প্রার্থী রবীন মুখোপাধ্যায় ১৯৭৭ সালে কংগ্রেস প্রার্থী সুবোধচন্দ্র দাসকে, ১৯৮২ সালে কংগ্রেস প্রার্থী অরুণা ঘোষদস্তিদারকে, এবং ১৯৮৭ সালে কংগ্রেস প্রার্থী লক্ষ্মীকান্ত বসুকে পরাজিত করেন। সিপিআই(এম) প্রার্থী নির্মল মুখোপাধ্যায় ১৯৯১ সালে ভারতীয় জাতীয় কংগ্রেস প্রার্থী লক্ষ্মীকান্ত বসুকে এবং ১৯৯৬ সালে কংগ্রেস প্রার্থী কুমুদ ভট্টাচার্যকে পরাজিত করেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তার নিকটতম প্রতিদ্বন্দ্বী সিপিআই(এম) প্রার্থী নির্মল মুখোপাধ্যায় (২০০১) ও সিপিআই(এম) প্রার্থী নিরঞ্জম মুখোপাধ্যায়কে পরাজিত করেন।

২০১১
২০১১ সালের নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অনুপম দেব সরকারকে পরাজিত করেন।

 

 

.# ২০০৬ সালে ভারতীয় জাতীয় কংগ্রেস ও সর্বভারতীয় তৃণমূল কংগ্রেসের প্রাপ্ত ভোটের শতাংশ হারের সুইং একযোগে গণনা করা হয়েছে।

২০১৬
২০১৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী কৌস্তভ চট্টোপাধ্যায়কে পরাজিত করেন।

 

.# ২০১৬ সালের বিধানসভা নির্বাচনে বামফ্রন্ট ও ভারতীয় জাতীয় কংগ্রেসের প্রাপ্ত ভোটের শতাংশ হারের সুইং যুগ্মভাবে গণনা করা হয়েছে।

২০২১
২০২১ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তাঁর নিকটতম প্রতিদ্বন্দ্বী ভারতীয় জনতা পার্টির শ্রাবন্তী চট্টোপাধ্যায়কে পরাজিত করেন।

পাদটীকা 

পশ্চিমবঙ্গের বিধানসভা কেন্দ্র
দক্ষিণ চব্বিশ পরগণা জেলার রাজনীতি
তুঙ্গুস্কার অভিঘাত ঘটনা

তুঙ্গুস্কার অভিঘাত ঘটনা বা তুঙ্গুস্কার বিস্ফোরণ (এভেনকী: ᠲᠤᠩᠭᠤᠰᠺᠠ ᠢᠯᠡᠺ / Тунгуска Илэк; ), রাশিয়ার সাইবেরিয়া অঞ্চলে হয়েছিল। ৩০শে জুন, ১৯০৮ সালে রাশিয়ান সময় সকাল ০৭:১৪ এবং সার্বজনীন সময় ০০:১৪ মিনিটে একটি অতিশয় ক্ষমতাশালী বিস্ফোরণ ঊর্ধ্ব তুঙ্গুস্কা নদীর কাছে ঘটেছিল যা বর্তমানে ক্রাসনোইয়ারস ক্রাই (Krasnoyarsk Krai) নামে পরিচিত।

একটি অনেক বড় উল্কাপাত অথবা ধূমকেতুর বিচ্ছিন্ন অংশ বায়ু বিস্ফোরিত হওয়ার কারণে ঘটনাটি ঘটেছিল বলে বিশ্বাস করা হয়। এই উল্কাপাত অথবা ধূমকেতু বিচ্ছিন্ন অংশের উচ্চতা ছিল ৫–১০ কিলোমিটার (৩.১–৬.২ মাইল) পৃথিবীর উপরিতল উপরে। বিভিন্ন অধ্যয়নশীলরা এর বিভিন্ন আকারের কথা উল্লেখ করেছেন, কিন্তু সাধারণ ঐকমত্য অনুসারে এর ব্যাস হবে দশ মিটারের অল্পকিছু।

তথ্যসূত্র

বহিঃসংযোগ 

 Article about the events, special attention to Leonid Kulik on MysteryDatabase.com
 Tunguska similar impacts and origin of life Dr. Andrei E. Zlobin, article in electronic journal "Modern scientific researches and innovations." – December 2013. - № 12.
 Discovery of probably Tunguska meteorites at the bottom of Khushmo river's shoal Dr. Andrei E. Zlobin, Paper 1304.8070 in arXiv.org (PDF)
 Quasi Three-Dimensional Modeling of Tunguska Comet Impact (1908) Dr. Andrei E. Zlobin, Paper of 2007 Planetary Defense Conference.
 Tunguska Comet Impact 1908
 The Tunguska Event in 1908: Evidence from Tree-Ring Anatomy  - Evgenii A. Vaganov, Malkolm K. Hughes, Pavel P. Silkin and Valery D. Nesvetailo, Astrobiology, Volume 4, Number 3, 2004, pp. 391–399
 Tunguska.ru Russian site with a tiny English section. Includes some gorgeous Tunguska photos.
 Tunguska A research group at University of Bologna that has conducted several recent expeditions to the site.
 Tunguska pictures Many Tunguska-related pictures with comments in English.
 Preliminary results from the 1961 combined Tunguska meteorite expedition 
 Probable asteroidal origin of the Tunguska Cosmic Body A 2001 paper arguing for the asteroidal hypothesis.
 "Russian Alien Spaceship Claims Raise Eyebrows, Skepticism" article, arguing the event was caused by meteor explosion
 "The Vurdalak Conjecture" website explores the science behind the black-hole impact hypothesis.
 1908 Siberia Explosion. Reconstruction by William K. Hartmann.
 Simulation of such an event & origin of King Tut's glass
 Team makes Tunguska crater claim (BBC News)
 Astronomy Picture of the Day on Tunguska
 Mystery space blast 'solved' (BBC News)
 Sound of the Tunguska event (reconstruction)
 The Tunguska Event 100 Years later NASA
 There Was a Hot Time in Tunguska That Night

অভিঘাত ঘটনা
১৯০৮ বিপর্যয়
১৯০৮ রাশিয়াতে
সাইবেরিয়া
রাশিয়াতে বিস্ফোরণ
সাইবেরিয়াতে প্রাকৃতিক বিপর্যয়
সাইবেরিয়ার ইতিহাস
পদার্থবিজ্ঞানে অমীমাংসিত সমস্যা
চৌরঙ্গী বিধানসভা কেন্দ্র

চৌরঙ্গী বিধানসভা কেন্দ্র হল ভারতের পশ্চিমবঙ্গ রাজ্যের রাজধানী কলকাতার একটি বিধানসভা কেন্দ্র। এই পৃষ্ঠায় পূর্বতন বন্দর বিধানসভা কেন্দ্রের তথ্যও সংযোজিত হয়েছে।

এলাকা 
সীমানা পুনর্নির্ধারণ কমিশনের নির্দেশিকা অনুযায়ী, ১৬২ নং চৌরঙ্গি বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং  ৪৪, ৪৫, ৪৬, ৪৭, ৪৮, ৪৯, ৫০, ৫১, ৫২, ৫৩ এবং ৬২।

চৌরঙ্গী বিধানসভা কেন্দ্রটি ২৪ নং  কলকাতা উত্তর লোকসভা কেন্দ্রের অন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি ২৩ নং  কলকাতা দক্ষিণ লোকসভা কেন্দ্রের অন্তর্গত ছিল।

নির্বাচনী ফলাফল

১৯৭৭-২০০৬ 
২০০৬ সালের বিধানসভা নির্বাচনে তৃণমূল কংগ্রেসের সুব্রত বক্সী ১৪৬ নং চৌরঙ্গী বিধানসভা কেন্দ্র থেকে তার নিকটতম প্রতিদ্বন্দ্বী সিপিআই(এম)-এর নারায়ণ জৈনকে পরাজিত করে জয়লাভ করেন। ২০০১ ও ১৯৯৬ সালে এই কেন্দ্র থেকে জয়লাভ করেছিলেন সুব্রত মুখোপাধ্যায়। ২০০১ সালে তিনি তৃণমূল কংগ্রেস প্রার্থী হিসেবে জেডি(এস)-এর শাহিদ হোসেনকে এবং ১৯৯৬ সালে কংগ্রেস প্রার্থী হিসেবে জনতা দলের পল মনতোষকে পরাজিত করেন। ১৯৯১ সালে কংগ্রেসের সিদ্ধার্থশঙ্কর রায় সিপিআই(এম)-এর অশোক মিত্রকে এই কেন্দ্র থেকে পরাজিত করেন। ১৯৮৭ সালে কংগ্রেসের দেবীপ্রসাদ চট্টোপাধ্যায় সিপিআই(এম)-এর বাদশা আলমকে এখান থেকেই পরাজিত করেছিলেন। ১৯৮২ সালে কংগ্রেসের শিশির বসু চৌরঙ্গী কেন্দ্র থেকে সিপিআই(এম)-এর জাহিরুল হককে পরাজিত করেন।

১৯৫৭-১৯৭৭ 
১৯৭২ ও ১৯৭১ সালে কংগ্রেসের শঙ্কর ঘোষ এই কেন্দ্র থেকে জয়লাভ করেন। ১৯৬৯ ও ১৯৬৭ সালে কংগ্রেসের সিদ্ধার্থশঙ্কর রায় এই কেন্দ্র থেকে জয়লাভ করেছিলেন। ১৯৬২ সালে কংগ্রেসের ড. বিধানচন্দ্র রায় এই কেন্দ্র থেকে জয়লাভ করেন। ১৯৫১ সালে ভারতের প্রথম নির্বাচনের সময় অবশ্য চৌরঙ্গী নামে কোনো বিধানসভা কেন্দ্রের অস্তিত্ব ছিল না।

১৯৫১-১৯৫৭ (ফোর্ট বিধানসভা কেন্দ্র) 
১৯৫৭ ও ১৯৫১ সালের নির্বাচনে চৌরঙ্গীর স্থলে ফোর্ট নামে একটি বিধানসভা কেন্দ্র ছিল। ১৯৫৭ সালে কংগ্রেসের মৈত্রেয়ী বসু এবং ১৯৫১ সালে কংগ্রেসের নরেন্দ্রনাথ সেন এই কেন্দ্র থেকে জয়লাভ করেছিলেন।

পাদটীকা 

পশ্চিমবঙ্গের বিধানসভা কেন্দ্র
কলকাতা জেলার রাজনীতি